Diari Oficial de la Generalitat Valenciana


Sumari del DOGV 4388, del 28-11-2002 (2002/12100)

RESOLUCIÓ de 8 de novembre del 2002, de la Direcció General de Pesca i Comercialització Agrària, per la qual s'autoritza a Gramamed SL l'ampliació de la instal·lació d'un establiment de granja marina a terrenys de domini públic maritimoterrestre davant del terme de la Vila Joiosa (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12955


Data del document
:   08-11-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Vila Joiosa, la
    * piscicultura
    * empresa privada

RESOLUCIÓ de 8 de novembre del 2002, de la Direcció General de Pesca i Comercialització Agrària, per la qual s'autoritza a Gramamed SL l'ampliació de la instal·lació d'un establiment de granja marina a terrenys de domini públic maritimoterrestre davant del terme de la Vila Joiosa (Alacant). [2002/12966]
  
Vist l'expedient instruït a instància del senyor Jorge Mayor Tonda, en representació de Gramamed SL, sobre sol·licitud per a l'ampliació de l'establiment d'aqüicultura marina autoritzat segons Resolució de 23 de novembre de 1999 per la Direcció General de Pesca i Comercialització Agrària.
  
Vist l'informe favorable de 16 d'octubre del 2002, de la Direcció General de Costes.
  
La Direcció General de Pesca i Comercialització Agrària resol:
  
1. Atorgar l'autorització administrativa per a la modificació consistent en el canvi de les 12 gàbies i 5 gàbies auxiliars per 24 gàbies de 25 metres de diàmetre, d'acord amb el projecte visat el 26 de gener del 2001 i amb núm. GN-17/01, tot això sobre la superfície autoritzada segons la Resolució de 5 de novembre de 1999, del Ministeri de Medi Ambient.
  
La capacitat màxima de producció serà de 1.000 tones de daurada i 800 tones de llobarro.
  
2. Es compliran les condicions i prescripcions de la resolució següent:
  
- Resolució de declaració d'impacte ambiental, de la Conselleria de Medi Ambient, de 31 de juliol del 2002.
  
3. La present autorització tindrà vigència mentres no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació, o l'extinció de les autoritzacions emeses pels distints organismes competents
  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.
  
4. L'ampliació s'ajustarà en tot moment al projecte; qualsevol variació haurà de ser comunicada a la Conselleria d'Agricultura, Pesca i Alimentació, per a l'autorització corresponent.
  
5. La iniciació i l'acabament de les obres es comunicarà als servicis territorials de la Conselleria d'Agricultura, Pesca i Alimentació, i per a iniciar l'explotació caldrà la inspecció prèvia de les instal·lacions per part dels servicis tècnics de la Conselleria.
  
6. Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.
  
7. L'incompliment de les normes ací establides se sancionarà administrativament de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.
  
8. El present establiment quedara afecte al que establix el Decret 25//2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i caldrà notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment amb indicació de la seua finalitat.
  
d) Els canvis de domicili o raó social i del número d'identificació social.
  
La present resolució no posa fi a la via administrativa i contra ella es podrà interposar un recurs d'alçada davant l'Hble. consellera d'Agricultura, Pesca i Alimentació, en el termini d'un mes comptador des del sendemà de la notificació de la present resolució, de conformitat amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.